**ИЗВЕШТАЈ О РАДУ УСТАНОВЕ ЗА 2014. годину**

Центар и даље своје активности спроводи у простору који је и до сада користио (у приземљу зграде коју дели заједно са вртићем Пинокио). У току године од средстава из донација смо адаптирали постојеће просторије(проширили трпезарију),уредили двориште(направили мали летњиковац-веранду и поставили и бетонирали простор за кош),набавили нове ормариће,столове и столице за кориснике,набавили нове радне мантиле и обућу за запослене који раде са корисницима.Све активности у Центру су у току 2014.године координиране кроз одлуке и мишљења управног одбора центра..План и програм рада у 2014.години изводило је 30 радника, од којих је 20 у непосредном раду са корисницима а 10 радника у заједничким службама.

И поред специфичности у раду са особама са посебним потребама, поред проблема прекобројних корисника, недостатка адекватног простора, наведени број радника је радио са просечним бројем од 50-ак корисника, с тим да је у овој години примљено 9 нових корисника, и то два корисника најмлађе популације,један у комбинованој групи ,један са аутистичним спектром, два адолесцента и три корисника старијег узраста.

Рад са корисницима се одвијао сваког радног дана у недељи, у времену од 06:30 до 17:00 часова. Центар није радио са корисницима у периоду од 31.12.2013.-08.01.2014.године и од 07.07.2014-18.08.2014.године, период зимског и летњег распуста који су планирани у договору са родитељима као и стручној процени о потребама корисника за одмор у време празника и летњих врућина а усаглашавани су и са школским распустима.

Програм рада се изводио у оквиру пет група, у којима су корисници распоређени по основу два критеријума – календарски узраст и дијагноза, мада нам простор тј. недостатак адекватног простора умногоме одређује организацију рада као и садржаје рада унутар установе.Најмлађи корисник је узраста 7 година, а најстарији је 57 година. Акценат у раду са најмлађим корисницима стављен је на васпитно-образовни рад и социјализацију, а кад су у питању наши најстарији корисници сигурно да радна окупација заузима прво место у раду са њима.

Са корисницима су радили и стручне службе Центра, психолог и професор физичког васпитања, а за све време боравка у Центру корисници су под сталним надзором здравствене службе.

Идеја стручног тима у Мари је била да што више обогатимо садржај активности које ћемо понудити нашим корисницима. Користили смо сваки позив за разноврсна догађања у граду (изложбе, спортске и културне манифестације, циркус, концерти) и били посетиоци на истим.

Такође смо били и добри домаћини и угостили смо многобројне пријатеље који су посетили нашу установу, и то од оних најмлађих, пријатеља из вртића, па до оних најстаријих из различитих удружења.

Сваки значајнији датум смо обележавали пригодним програмима од којих су неке изводили наши корисници, а неке су за нас спремали наши гости и пријатељи .

**ИЗВЕШТАЈ О АКТИВНОСТИМА ЦЕНТРА “МАРА” У 2014. Г.**

**4. јануара** Меркатор центар организовао хуманитарну акцију “Корпа солидарности” за наше кориснике;

**9. јануара** Мирослав Крстић, Јелица Миленковић и Милан Џигумовић, испред Савеза синдикат радника на одређено време (СЗРОВ Град Ниш), нашим корисницима уручили дидактичке играчке и слаткише;

**22. јануара** Дарко освојио III Место на Меморијалном турниру у стоном тенису „Зоран Марковић Швања“;

**28. јануара** Другови и особље упутили су последњи поздрав нашој корисници Снежани Алексић. Нек почива у тишини вечног мира!

**30. јануара** Организована посета биоскопу Вилин град и гледање 3Д цртаног филма "Залеђено краљевство", које је омогућила НВО “Снага младих”;

**6. фебруара** Производи радионице филца приказани на изложби у просторијама Удружења “Другачији заједно”;

**21. марта** присуствовање централном програму у Позоришту лутака "Нек виде деца Плавог Зеца" (6. Медијана фестивал дечјег стваралаштва и стваралаштва за децу);

**21. марта** у Народном позоришту били корисници који су својим радовима учествовали у манифестацији поводом Светског дана оралног здравља 2014.;

**22. марта** шетња до биоскопа "Купина" и гледање 3Д филм "Џастин и храбри витезови", у организацији НВО „Снага младих“;

Поводом Ускршњих празника **1. априлa** "Снага младих" обрадовао наше кориснике одласком у McDonald's на ручак и поклон играчкама; **10. априла** Дружење наших корисника са пионирским ансамблом "Теодора", уз песму, игру и поклоне; **13. априла** посетили су нас активисти "Снаге младих" и том приликом, уз дружење и песму, поклонили паклетиће и друге поклоне;

**2. априла** Гимназија Светозар Марковић је вишак сланих производа, које је Атлантик група донирала управо завршеном фестивалу Наук није баук, поделила нашој и другим нишким установама које се брину о деци;

**8. априла** посета Сајму туризма;

[**14. април**](https://www.facebook.com/photo.php?fbid=683090195080558&set=a.104218072967776.2354.100001387505842&type=1)**а** Учешће на манифестацији „Кад замиришу јорговани“ у Нишкој Бањи;

**12. маја** Поводом Дана Европе активно учествовање у Перформансу оригами радионица са децом из маргинализованих група (у оквиру активисти Друштва за развој деце и младих "Отворени клуб");

**30. маја** У оквиру наставе грађанског васпитања ученици Правно половне школе организовали дружење са нашим корисницима, кроз игру, песму и ликовну радионицу;

**6. јуна** Акција "Здрави зуби-леп осмех" и захвалница нашем Владимиру Илићу за ликовни рад;

**25. јуна** Традиционално дружење са чланицама Кола српских сестара уз торту;

**2. јула** Дружење са члановима Ротаракт клуба Универзитета уз поклоне у виду прибора за сликање;

**16. августа** Посета манифестацији Дани банице у Белој Паланци. Туристичка организација Беле Паланке поделила корисницима пригодне поклоне. Упознавање и дружење са друговима и васпитачима из Дневног боравка за децу и омладину са сметњама у развоју "Младост" из Беле Паланке;

**28. августа** Ротаракт Клуб Ниш-Медијана донирао је четири пакета играчака Центру Мара Ниш, уз обећање да ће наставити са пружањем подршке Центру у будућем периоду, а **23. септембара** су поделили корисницима материјал за цртање;

**2. октобра** Peace Run (Трка мира) Трчање са бакљом мира за читав свет-за мир, добру вољу, разумевање и љубав. Поводом Трке мира у Србији се ове године одржава Недеља мира од 2-8 октобра 2014. са мноштвом манифестација посвећених миру (концерти, изложбе, сусрети са високим званичницима и истакнутим личностима, посете школама, домовима за незбринуту децу и за старе итд.). Бакљу мира пронели су и наши корисници. Учешће на овој манифестацији приказали су и својим цртежима;

**12. октобара** На Спортским сусретима дневних боравака Јужне и Југоисточне Србије учествовало 10 екипа из: Власотинца, Лесковца, Врања, Прешева, Владичиног Хана, Бојника, Алексинца, Прокупља и Ниша. Наша екипа освојила сребрну медаљу у обарању чуњева, 2 златне-у стоном тенису и пикаду, као и пехар за II место у екипном пласману. Идуће године ми ћемо бити домаћини VI спортских сусрета;

**Септембар/октобар** У оквиру организације AIESEC и пројекта „Social care“ („Брига за друштво“), волонтери Katerina Piltsouly (студент из Грчке) и Benedikt Schwemulin (студент из Немачке) учествовали су у групним и индивидуалним активностима са корисницима од 8. септембра до 7. октобра 2014.;

**30. октобара** прослава двадесетогодишњице постојања и рада установе:

-Програм јубилеја почео је обележавањем крсне славе Св. Прохор Пчињски. Обред сечења славског колача одржан је у просторијама Центра, у присуству радника, корисника и њихових родитеља,

-Свечана академија одржана је у Позоришту лутака. Након поздравног говора директора Центра "Мара", представљени су предходни директори и уручене Повеље и Захвалниц, како директорима, тако и дугододишњим пријатељима наше установе. У културном програму учествовали су корисници наше установе, Вокално инструментални бенд Средње медицинске школе, хор ШОСО "14. октобар" и Црквено играчки ансамбл "Бранко",

-Поводом јубилеја приређена је и Монографија о раду, постигнутим резултатима и наградама током протеклих 20 година, а видео презентацијом представљен је један дан у "Мари";

[**7. новембар**](https://www.facebook.com/centar.mara/timeline/story?ut=43&wstart=0&wend=1420099199&hash=2331328892074916965&pagefilter=3) „WRIGLEY DOO BEOGRAD“ као део компаније „MARS“, са својим запосленима преко активности које спроводи током године жели да се приближи заједници, и да пружи помоћ онима којима је она потребна. Активности ових дана биле су усмерене на сређивање нашег дворишта;

**3. децембара** Чланови Културно уметничког друштва “Абрашевић” су, поводом Дана инвалида, донели пригодне поклоне корисницима и одржали леп програм у извођењу дечјег ансамбла и припремне групе;

**25. децембара** На VI наградном конкурсу Ниш-експреса, са темом "Мој сапутник", Ненад Лазаревић је освојио Специјалну награду у категорији ликовних радова.

Новогодишнје радости:

**23. децембара** Дружење са ученицима Гимназије "Светозар Марковић",

**23. децембара** Дечји културни центар сваке године за наше кориснике припреми новогодишњу представу. Ове године представили су се комадом “Rock’n'roll kabariška“, али су их обрадовали и слаткишима које су прикупили на хуманитарном рок концерту одржаном 4. децембра,

**24. децембара** У Позоришту лутака корисници су гледали представу „Новогодишњи магични шоу – Бајковизија“ и добили пакетиће. Програм и поклоне обезбедили су Град и Јавно-комунално предузеће „Naissus“,

**25. децембара** Новогодишње дружење са предшколцима вртића "Пинокио",

**25. децембара** Хумаитарна организација „Bona fides“ поклонила је видео бим и LCD телевизор, што ће унапредити услове живота корисника и олакшати рад васпитача,

**26. децембара** Билиотечка секција Електротехничке школе "Никола Тесла" улепшала нам је дан слаткишима, поклон сликама аутора Стефана Ђорђевића и журком уз "Теслин бенд",

**26. децембара** У посети су нам били Срећко Докић, испред Уније занатлија и предузетника јужног региоан Србије, Срђан Алексић, испред Адвокатске канцеларије "Алексић" и том проликом је снимљен тв прилог за АРТвизију. Уз предивну торту, коју су донели, прославили смо и рођендан наше Аните,

**29. децембара** Хуманитарна организација "Осмех на дар" обрадовала наше кориснике пакетићима, које је поделио Деда Мраз,

**30. децембара** Дружење уз слаткише са представницима Синдиката запослених радника на одређено време Србија.

Поред тога сваког месеца се организују:

-прославе дечјих рођендана,

-активности у кулинарској, филц, папирној, ликовној, креативној, радионици народне радиности...,

-рекреативно купање и куглање у СЦ Чаир,

-шетње парком, градским саобраћајницама, посете ресторанима, изложбама, биоскопима, позориштима, сајмовима…

Едукације радника:

**23. маја** Округли сто у Пожаревцу "Сервиси подршке за одрасле особе са инвалидитетом у циљу превенције институционализације"

**2. јуна** Континуирана медицинска едукација на Клиници за заштиту менталног здравља "Структурисана дијагностичка опсервација понашања деце из аутистичног спектра"

**15. новембара** у нашој установи је организована едукација на тему "Насиље над децом са сметњама у развоју", а предавачи су били дипл. деф. Марина Миланов и дипл. психолози Споменка Радојевић и Ивана Лукић.

.

ДИРЕКТОР ЦЕНТРА МАРА

Милош Ранђеловић